cyanic-selkie/wikianc huggingface dataset:
மல்லிகுட்டை ஊராட்சி
மல்லிகுட்டை ஊராட்சி (Mallikuttai Gram Panchayat), தமிழ்நாட்டின் தர்மபுரி மாவட்டத்தில் உள்ள காரிமங்கலம் வட்டாரத்தில் அமைந்துள்ளது. இந்த ஊராட்சி, பெண்ணாகரம் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4677 ஆகும். இவர்களில் பெண்கள் 2211 பேரும் ஆண்கள் 2466 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒன்பது ரூபாய் நோட்டு (நூல்)
ஒன்பது ரூபாய் நோட்டு (ஆங்கிலம்:Onbathu Rupai Nottu) என்பது தங்கர் பச்சான் எழுதிய முதல் தமிழ்ப் புதினம் ஆகும். மேலும் இந்நூலுக்கு த. ஜெயகாந்தன் அணிந்துரை வழங்கியிருக்கிறார்.
வரலாறு
ஒன்பது ரூபாய் நோட்டும் இரண்டு - பத்து - தொண்ணூற்று ஆறும் என்ற தலைப்பில் பேராசிரியர் த. பழமலய் இந் நூலுக்கு எழுதியுள்ள முன்னுரையின் பகுதி:
1985 ஆம் ஆண்டு அக்டோபர் மாதம் நூலாசிரியர், தனது தந்தையின் இறப்புக்காக தனது கிராமத்திற்குப் போயிருந்தபோது எழுந்த எண்ணங்களால் எழுத ஆரம்பிக்கப்பட்ட இந்தப் புதினம் முடிய பதினொரு ஆண்டுகள் ஆனது. பலாவும், முந்திரியும், மாவும் நெடிவீசும் மண்ணின் மணத்துடன் ’வறுமையில் செம்மை’ எனும் வாழ்க்கைத் தத்துவத்தை எடுத்துக்காட்டும் விதமாக அமைந்துள்ளது.
திரைப்பட வடிவம்
இந்தப் புதினம் தங்கர் பச்சானால் ஒன்பது ரூபாய் நோட்டு என்ற பெயரிலேயே திரைப்படமாக இயக்கப்பட்டு 2007 ஆம் ஆண்டு வெளியிடப்பட்டது.
வெளி இணைப்புகள்
பகுப்பு:தமிழ்ப் புதினங்கள்
எய்லின் ஹர்லி
எய்லின் ஹர்லி (Eileen Hurly, பிறப்பு: மே 6 1932), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் நான்கு பெண்கள் தேர்வுத் துடுப்பாட்டப் போட்டிகளில்  கலந்து கொண்டுள்ளார். 1960/61 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1932 பிறப்புகள் பகுப்பு:வாழும் நபர்கள்
மகசாலா தாலுகா
மகசாலா தாலுகா (Mhasala taluka), இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். இதன் நிர்வாகத் தலைமையிடம் மகசாலாவில் உள்ளது.
மகசாலா தாலுகா 1 கணக்கெடுப்பில் உள்ள ஊர்களும், 83 வருவாய் கிராமங்களும் கொண்டது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, மகசாலா தாலுகாவின் மொத்த மக்கள் தொகை 59,914  ஆகும். மக்கள் தொகையில் ஆண்கள் 27,655  மற்றும்  பெண்கள் 32,259  ஆக உள்ளனர். பாலின விகிதம் 1000 ஆண்களுக்கு 1,166 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 7280 - 12% ஆகும். சராசரி எழுத்தறிவு 80.34%  ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 3,298   மற்றும்   4,588 ஆகவுள்ளனர். இதன் மக்கள் தொகையில் இந்துக்கள் 68.98%, இசுலாமியர்கள் 25.13%, பௌத்தர்கள் 5.51%, சமணர்கள் 0.23% மற்றும் பிறர்  0.16% ஆக உள்ளனர்.
மேற்கோள்கள்
பகுப்பு:ராய்கட் மாவட்டம் பகுப்பு:ராய்கட் மாவட்டத்தின் வட்டங்கள்
கார்ல் ஜாஸ்பெர்ஸ்
கார்ல் தியோடர் ஜாஸ்பர்ஸ் (Karl Theodor Jaspers) (23 பிப்ரவரி 1883 – 26 பிப்ரவரி 1969) ஒரு ஜெர்மன்-சுவிஸ் மனநோய் மருத்துவர் மற்றும் மெய்யியலாளர் ஆவார். இவர் இவர் நவீன இறையியல் மற்றும் மனநல மருத்துவம் மற்றும் மெய்யியல் ஆகியவற்றில் பலமான அறிவு கொண்டிருந்தார். மனநல மருத்துவத்தில் பயிற்சி பெற்று மருத்துவம் பார்க்க ஆரம்பித்த பிறகு ஜாஸ்பெர் மெய்யியல் விசாரணையில் தனது ஆர்வத்தைத் திருப்பினார். அவர் ஒரு புதுமையான மெய்யியல் அமைப்பைக் கண்டறிய முயற்சித்தார். பொதுவாக, ஜெர்மனியில் இருத்தலியல்வாதத்தின் முக்கிய குறியீடாக அவர் கருதப்பட்டார். இருப்பினும் அவர் எந்த வித அடையாளக் குறியீட்டையும் ஏற்கவில்லை.
வாழ்க்கை வரலாறு
thumb|1910 ஆம் ஆண்டில் கார்ல் ஜாஸ்பெர்ஸ் ஜாஸ்பெர்ஸ் 1883 ஆம் ஆண்டில் ஓல்டன்பேர்க்கில் ஒரு உள்ளூர் விவசாய சமூகத்திலிருந்து வந்த ஒரு தாய்க்கும், ஒரு நீதிபதி தந்தைக்கும் மகனாகப் பிறந்தார்.அவர் மெய்யியலில் ஆரம்பத்திலேயே ஆர்வம் காட்டினார். ஆனால், ஜாஸ்பெர்ஸின் முடிவை அவரது தந்தையின் அனுபவம் சந்தேகத்திற்கிடமின்றி மாற்றியது. விளைவாக ஐடல்பேர்க் பல்கலைக்கழகத்தில் சட்டம் படிக்க நேர்ந்தது. ஜாஸ்பர்ஸ் குறிப்பாக சட்டத்தை விரும்பவில்லை என்பது தெளிவாகிவிட்டது, 1902 ஆம் ஆண்டில் மருத்துவத்துறைக்குத் திரும்பினார். குற்றவியல் பற்றிய ஒரு ஆய்வறிக்கையுடன் அவர் மருத்துவத் துறையைத் தேர்ந்தெடுத்தார். 1910 ஆம் ஆண்டில்ன் அவர் கெட்ருட் மேயர் (1879–1974) என்பவரை மணந்தார்.
1908 ஆம் ஆண்டில் ஐடல்பேர்க் மருத்துவக் கல்லூரியின் பல்கலைக்கழகத்தில் இருந்து டாக்டர் பட்டம் பெற்றார். ஐடல்பேர்க்கில் உள்ள ஃபிரான்ஸ் நிஸ்லில், எமில்க்ராபலின் மற்றும் கார்ல் போன்ஹோபர், மற்றும் கார்ல் வில்மன்ஸ் ஆகியோரின் வாரிசாக பணிபுரிந்தார். அந்த நேரத்தில் மருத்துவ சமூகம் மன நோயைப் பற்றிய ஆய்வுக்கு அணுகிய முறை குறித்து அதிருப்தியடைந்தார். மன நல மருத்துவம் தொடர்பான அணுகுமுறையை மேம்படுத்துவதற்கான பணியைத் தானே எடுத்துக் கொண்டார். 1913 ஆம் ஆண்டில் பல்கலைக்கழக பணிக்குத் தன்னைத் தகுதியாக்கிக் கொண்டு ஐடல்பேர்க் பல்கலைக்கழகத்தின் மெய்யியல் புலத்தில் சேர்ந்தார். 1914 ஆம் ஆண்டில உளவியல் ஆசிரியராகப் பணி கிடைக்கப் பெற்றார். அந்த பதவி பின்னர் அவரை நிரந்தரமாக மெய்யியல் துறைக்கு இழுத்துக் கொண்டது. ஜாஸ்பர்ஸ் மருத்துவம் பார்ப்பதற்கு ஒருபோதும் திரும்பவேயில்லை. இந்த நேரத்தில் ஜாஸ்பர் வெபர் குடும்பத்தின் நெருங்கிய நண்பராக மாறினார் (மேக்ஸ் வெபரும் ஐடல்பேர்க்கில் ஒரு பேராசிரியராக இருந்தார்).
1921 ஆம் ஆண்டில், 38 வயதில், ஜாஸ்ஸ்பெர்ஸ் உளவியலில் இருந்து மெய்யியலை நோக்கித் திரும்பினார். அவர் மனநல மருத்துவத்தில் உருவாக்கிய கருப்பொருள்களை விரிவுபடுத்தினார். அவர் ஜெர்மனிலும், ஐரோப்பாவிலும் ஒரு மெய்யியலாளர் ஆனார். 1933 ஆம் ஆண்டில் நாஜிக்கள் அதிகாரத்தைக் கைப்பற்றியதற்குப் பிறகு, ஜேஸ்பர்ஸ் தனது யூத மனைவியின் காரணமாக, 1937 ஆம் ஆண்டில் கற்பிப்பதில் இருந்து ஓய்வு பெற்றார். 1938 ஆம் ஆண்டில் அவர் ஆய்வறிக்கைகள் வெளியிடவும் தடை செய்யப்பட்டார். அவரது நீண்ட கால நண்பர்களில் பலர் அவருடன் துணை நின்றனர். அதன் காரணமாக, அவர் முற்றிலும் தனிமைப்படுத்தப்படாமல் தனது ஆய்வுகள் மற்றும் ஆராய்ச்சியை தொடர முடிந்தது. 30 மார்ச் 1945 வரை ஐடல்பேர்க்கானது அமெரிக்கத் துருப்புக்களால் விடுவிக்கப்படும் வரை, அவரும், அவருடைய மனைவியும் தொடர்ச்சியான அச்சுறுத்தலுக்கு ஆளாகியிருந்தனர். 1948 ஆம் ஆண்டில் ஜாஸ்பெர் சுவிட்சர்லாந்தில் உள்ள பேசல் பல்கலைக்கழகத்திற்கு மாறினார். அவர் மெய்யியல் சமூகத்தில் முக்கியமானவராக இருந்தார். மேலும், 1969 ல் அவரது மனைவியின் 90 வது பிறந்த நாள் அன்று இறக்கும் வரை பாசலில் வாழ்ந்து சுவிட்சர்லாந்தின் ஒரு இயற்கையான குடிமகன் ஆனார்.
மேற்கோள்கள்
பகுப்பு:1883 பிறப்புகள் பகுப்பு:1969 இறப்புகள் பகுப்பு:அறிவியலின் மெய்யியலாளர்கள்
விரல்
விரல் என்பது கைகளின் இறுதியிலும், கால்களின் இறுதியிலும் இருப்பவை. மனிதர்களின் கைகளில் ஐந்து விரல்கள் உள்ளன.
இவ் விரல்கள் மனிதனின் முக்கியமான உறுப்புகளுள் ஒன்று. left|thumb|[[கை எலும்புகளின் வரைப்படம்]]
பகுப்பு:உடற்கூற்றியல்
ச. ரமேசன் நாயர்
'''ச. ரமேசன் நாயர்' (S. Ramesan Nair'', மே 3, 1948 - சூன் 18, 2021) (பிறப்பு:மே 3, 1948) ஒரு எழுத்தாளர், கவிஞர், பாடலாசிரியர் ஆவார். இவர் தமிழ்நாட்டின் கன்னியாகுமரி மாவட்டத்தைச் சேர்ந்த குமரபுரம் என்ற ஊரைச் சேர்ந்தவர். 1985 ஆம் ஆண்டு முதல் மலையாளத் திரைப்படங்களில் 450 க்கும் மேற்பட்ட திரைப்பாடல்களை எழுதியுள்ளார். இவரைச் சிறப்பித்து 2007 ஆம் ஆன்இல் ‘Vennikkulam Smaraka Award’ என்ற விருது வழங்கப்பட்டது.(இறப்பு: 18 ஜூன் 2021)புற்றுநோயால் பாதிக்கப்பட்டு இருந்தவர், பின்னர் கோவிட் -19 நோயால் பாதிக்கப்பட்டு உடல்நலக்குறைவால் கொச்சியில் உள்ள ஒரு தனியார் மருத்துவமனையில், சிகிச்சைபெற்றுவந்த இவர் சிகிச்சை பலனின்றி, சூன் 18, 2021 அன்று காலமானார்.
மேற்கோள்கள்
பகுப்பு:1948 பிறப்புகள் பகுப்பு:தமிழகக் கவிஞர்கள் பகுப்பு:திரைப்படப் பாடலாசிரியர்கள் பகுப்பு:2021 இறப்புகள்
சுரேந்திர பாகவி
சுரேந்திர பாகவி (urendra Bhave, பிறப்பு: மார்ச்சு 30, 1966 ), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1986 – 2001 ஆண்டுகளில் 97 முதல்தர துடுப்பாட்டப் போட்டிகளிலும், 51 ஏ-தர துடுப்பாட்டப் போட்டியிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1966 பிறப்புகள்
ஜோயோதி பாசு
ஜோயோதி பாசு (பிறப்பு 17 திசம்பர் 1957) இந்திய உயிர்வேதியியலாளர், உயிரணு உயிரியலாளர் மற்றும் போசு நிறுவனத்தில் மூத்த பேராசிரியர். செங்குருதியணுயின் சவ்வு கட்டமைப்பு குறித்த அவரது ஆய்வுகளுக்காக அறியப்படுபவர். இந்தியாவின் மூன்று பெரிய அறிவியல் கழகங்களிலும் (தேசிய அறிவியல் கழகம், இந்தியா, இந்திய அறிவியல் கழகம், இந்திய தேசிய அறிவியல் கழகம்) தேர்ந்தெடுக்கப்பட்ட ஆய்வாளராக (fellow) உள்ளார். இந்திய வேதி உயிரியல் சமூகத்திலும் ஆய்வாளராக உள்ளார். இந்திய அரசின் உயிரிதொழில்நுட்பவியல் துறை இவருக்கு 2002இல் பணிவாழ்வு முன்னேற்றத்திற்கான தேசிய உயிர் அறிவியல் (N-BIOS) விருது வழங்கி உள்ளது. இது இந்திய அறிவியலாளர்களுக்கு வழங்கப்படும் மிக உயரிய விருதுகளில் ஒன்றாகும்.
வாழ்க்கை வரலாறு
இந்திய மாநிலம் மேற்கு வங்காளத்தில் 1957ஆம் ஆண்டில் திசம்பர் 17 அன்று பிறந்தார். ஜோயோதி பாசு தனது சிறப்பு இளங்கலை வேதியியல் பட்டத்தை கொல்கத்தாவின் மாநிலப் பல்கலைகழகத்திலும் முதுகலைப் பட்டத்தை கொல்கத்தா பல்கலைக்கழகத்திலும் பெற்றார். தொடர்ந்து போசு நிறுவனத்தில் பருல் சக்கரவர்த்தியின் வழிகாட்டுதலில் முனைவர் படிப்பிற்கான ஆய்வுகளை மேற்கொண்டு இறுதியில் கொல்கத்தா பல்கலைக்கழகத்திடமிருந்து முனைவர் பட்டம் பெற்றார். இதனைத் தொடர்ந்து முனைவர் பட்டத்திற்கு பிற்பட்ட ஆய்வுகளை பெல்ஜியத்தின் லியாழ்ச் பல்கலைக்கழகத்தில் ழான்-மாரீ குய்சென் ஆய்வகத்தில் மேற்கொண்டார். இங்கு பூஞ்சை நூண்ணுயிரியின் கலப்பிரிவினை குறித்தும் பூஞ்சை நுண்ணுரியிரியின் புரதைச்சர்க்கரைடு நொதிகள் குறித்தும் ஆய்வுகள் மேற்கொண்டார். 1991இல் போசு நிறுவனத்தில் வேதித் துறையில் பேராசிரியையாக இணைந்தார். சூன், 2018இல் பணி ஓய்வு பெற்றார். கொல்கத்தாவில் மாதப் சாட்டர்ஜி தெருவில் வசித்து வருகிறார்.
சர்ச்சைகள்
அறிவியல் ஆய்வறிக்கைகளில் இவர் பிறழ்ந்து செயற்பட்டதாக குற்றம் சாட்டப்பட்டார். இவை குறித்து செய்தித் தாள்களிலும் வந்துள்ளன. ஒரே போலுள்ள படிமங்களை பயன்படுத்தியதாக இரு அறிக்கைகள் திரும்பப் பெறப்பட்டுள்ளன. மற்றும் இரண்டில் திருத்தங்கள் மேற்கொள்ளப்பட்டன. மேலும் இது போன்ற பல ஒழுங்கீனங்கள் நடந்துள்ளதாக பப்பியர் இதழ் பட்டியலிட்டுள்ளது. பாசு தமது சில ஆய்வறிக்கைகளைத் திரும்பப் பெற்றுள்ளார். தடுப்பாற்றலியல் ஆய்விதழில் பதிப்பிக்கப்பட்ட கட்டுரை ஒன்றும் இதில் அடங்கும்.
ஆய்வுகள்
பாசுவின் ஆய்வுகள் பூஞ்சை நுண்ணுயிரியின் (mycobacteria) உயிரணு மற்றும் மூலக்கூறு உயிரியல் குறித்து இருந்தது. அவரது பணிவாழ்வின் துவக்க கட்டங்களில் செங்குருதியணுக்களின் சவ்வுக் கட்டமைப்பு குறித்து ஆய்வுகள் மேற்கொண்டார். இந்த ஆய்வுகள் அணுக்கரு உள்ள பாலூட்டி கலன்களின் தன்மடிவு குறித்த புரிதலை விரிவுபடுத்துவதாக இருந்தன. அணுக்கரு தவறிய செங்குதி அணுக்களின் உடற்செயலியல் குறித்தும் இந்த ஆய்வுகள் இருந்தன. இவரது முனைவர் ஆய்வு வழிகாட்டு ஆசிரியை பருல் சக்கரவர்த்தியுடன் நடத்திய ஆய்வுகளில் உயிரணுக்களின் அணுச்சுவர் கட்டுதலில் கொழுப்பு அமிலங்களின்  உயிர்ப்பொருள் தொகுப்புத் தடவழிகளைக் குறித்ததாக இருந்தது. ஆக்சிஜனேற்ற அயற்சியுற்ற அல்லது முதிர்ந்த செங்குருதி அணுக்களை குருதியோட்டத்திலிருந்து நீக்கினால் உயிரணு மடிவு ஏற்படும் என்பதை முதலில் முன்மொழிந்த அறிவியலாளர் என்று போசு அறியப்படுகிறார். பின்னர் இவர் பூஞ்சை காசநோய் குறித்த உயிரியல் ஆய்வுகளை மேற்கொண்டார். இந்த ஆய்வுகள் பெருவிழுங்கி தன்மடிவு குறித்தும் இடமளிக்கும் உயிரணுவின் சமிக்ஞைகளுக்கும் தடுப்பாற்றல் எதிர்வினை குறித்த தொடர்புகளைக் குறித்தும் இருந்தன. 2007இல் பாசுவும் அவரது மாநிலக் கல்லூரி தோழர் மணிகுன்டல குண்டு உடன் இணைந்து நடத்திய ஆய்வுகள் பூஞ்சை காசநோய் புரதத்தை அடையாளம் காணவும் இடமளிக்கும் தடுப்பாற்றல் அமைப்பினை வலுவிழக்கச் செய்வதை புரிந்து கொள்ளவும் உதவின.
மேற்கோள்கள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:வங்காளப் பெண் அறிவியலாளர்கள் பகுப்பு:இந்திய உயிர்வேதியியலாளர்கள்
நான் மகான் அல்ல (1984 திரைப்படம்)
நான் மகான் அல்ல 1984 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில்ரஜினிகாந்த், ராதா மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:ரசினிகாந்து நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ராதா நடித்த திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள்
மரியாயின் சேனை
thumbnail|மரியாயின் சேனைக்கூட்டத்தில் பயன்பட்த்தப்படும் மரியாவின் பீடம். சிலையின் வலப்புறம் சேனையின் சின்னம் உள்ளதைக்காண்க மரியாயின் சேனை (Legion of Mary) கத்தோலிக்க திருச்சபையில் தன்னார்வம் கொண்ட பொது நிலையினரால் நடத்தப்படும் இயக்கமாகும். இது அயர்லாந்து நாட்டின் தலைநகரான டப்லினில் ஃபிராங் டாஃப் என்ற பொது நிலையினரால் தொடங்கப்பட்டது. இப்போது கத்தோலிக்க திருச்சபையில் பொதுநிலையினரால் நடத்தப்படும் மிகப்பெரிய அமைப்பாக உருவெடுத்துள்ளது. இதில் தற்போது ஏறத்தாழ 30 லட்சம் பேர் உறுப்பினராக உள்ளனர். அதிக உறுப்பினர்களைக் கொண்டுள்ள நாடுகளாக தென்கொரியா, அர்கெந்தீனா, பிரேசில், பிலிப்பீன்சு ஆகியவை உள்ளன.
வடிவமைப்பு
மரியாயின் சேனை பங்கை அடிப்படையாக கொண்ட அடிமட்ட அமைப்பு பிரசீடியம். 3-20 நபர்களை உறுப்பினர்களாக கொண்ட பிரசீடியங்கள் வரந்தோறும் கூட்டங்கள் பிரசீடிய உறுப்பினர்களால் நடத்தப்படுகிறது. பல பிரசீடியங்கள் ஒன்றிணைந்த அமைப்பு க்ரீயா ஆகும். பல க்ரீயாக்கள் ஒன்றிணைந்த அமைப்பு கொமித்சியம் ஆகும். பல கொமித்சியங்கள் ஒன்றிணைந்த அமைப்பு செனட்டஸ் ஆகும். பல செனட்டஸ் ஒன்றிணைந்த அமைப்பான கொன்சிலியம் மரியாயின் சேனையின் மிக உயர்ந்த அமைப்பாகும். இது டல்பின், அயர்லாந்தில் அமைந்துள்ளது.
வெளியிணைப்புகள்
பகுப்பு:கிறித்தவ இறையியல் பகுப்பு:கத்தோலிக்க பக்த சபைகள் பகுப்பு:அன்னை மரியா பகுப்பு:கிறித்தவ அமைப்புகள்
2019
2019 ஆம் ஆண்டு (MMXIX) ஆனது கிரிகோரியின் நாட்காட்டியின் படி செவ்வாய்க் கிழமையில் தொடங்கிய ஒரு சாதாரண ஆண்டாகும். இது கி.பி. 2019ஆம் ஆண்டு என்றும் அழைக்கப்படலாம். மேலும் இது மூன்றாம் ஆயிரவாண்டின் 19ஆவது ஆண்டாகவும் 21ஆம் நூற்றாண்டின் 19ஆவது ஆண்டாகவும் இருந்தது. மேலும் இது 2010களின் கடைசி ஆண்டாகவும் இருந்தது.
நாட்காட்டி
பகுப்பு:2019
ஜாய் இர்வின்
ஜாய் இர்வின் (Joy Irwin), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1960–61 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:வாழும் நபர்கள்
கிளெய்ன் புட்டி
கிளெய்ன் புட்டி (Klein bottle) என்பது கணிதத்தில், இடவியலில் திசையுறு தன்மையற்ற பரப்பிற்கான எடுத்துக்காட்டாகத் திகழும் ஒரு அமைப்பாகும்; இது ஒரு இரு பரிமாண பன்மடிவெளி ஆகும், இதற்கு எதிராக ஒரு செங்குத்து திசையனை நிர்ணயிப்பதற்கான ஒரு அமைப்பை தொடர்ந்து வரையறுக்க முடியாது. முறைசாரா முறையில், இது ஒருபுறம் மட்டுமே கொண்ட மேற்பரப்பாகும். இதன் வழியே பயணித்தால், பயணிப்பவரை தலைகீழாக புரட்டி மீண்டும் புறப்பட்ட இடத்திற்கே கொண்டு வரலாம். இதே போன்ற தொடர்புடைய திசையுறு தன்மையற்ற பொருட்களில் மோபியஸ் நாடா மற்றும் உண்மையான வீழ்ப்புத் தளம் ஆகியவை அடங்கும். மோபியஸ் நாடாவானது முப்பரிமாண வெளியில் ஒரு மேற்பரப்பு பக்கமும், ஒரு எல்லையும் கொண்ட நாடாவாகும். ஆனால், கிளெய்ன் புட்டியானது எல்லையைக் கொண்டிராது.
கிளெய்ன் புட்டியானது 1882 ஆம் ஆண்டு செருமாணிய கணித அறிஞர் பெலிக்சு கிளெய்ன் என்பவரால் குறிப்பிடப்பட்டது. இது முதலில் கிளெய்ன் புறவெளி அல்லது கிளெய்ன் பரப்பு எனவே குறிப்பிடப்பட்டது. ஆனால், பிறகு தவறுதலாக கிளெய்ன் புட்டி எனக் கொள்ளப்பட்டு இறுதியில் செருமானிய மொழியிலும் அவ்வாறே எடுத்துக்கொள்ளப்பட்டது.
வடிவமைப்பு
பின்வரும் சதுர அமைப்பானது கிளெய்ன் குடுவையின் அடிப்படையான பலகோணமாகும். கருத்தியலானது, படத்தில் காட்டியவாறு, ஒத்த நிறமுடைய விளிம்புகளை அம்புக்குறிகள் காட்டும்படியாக இணைக்க வேண்டும். உண்மையில் இது கருத்தியலாக கிளெய்ன் புட்டியானது முப்பரிமாண வெளியில் தன்னைத்தானே வெட்டிக்கொள்வதை உணர்வதற்கு முயலும் செயலாகும் என்பது குறிப்பிடத்தக்கது.
கிளெய்ன் புட்டியை அமைப்பதற்கு, சதுரத்தின் சிவப்பு அம்புக்குறிகள் இணைக்கப்பட்டு (இடது மற்றும் வலது புறங்கள்) ஒட்டப்படும் போது ஒரு உருளையைத் தருகிறது. இவ்வாறான உருளைகளின் முனைகளை, வட்டங்களின் மீதான அம்புக்குறிகள் ஒன்றுவது போல ஒட்டுவதற்கு, ஒரு முனையை உருளையின் பக்கவாட்டின் வழியாக கடத்திச் செல்ல வேண்டும். இது தனக்குத்தானே வெட்டிக்கொள்ளும் வட்டத்தை - கணிதவியலின்படியாக முப்பரிமாணத்தில் மூழ்க வைக்கும் கிளெய்ன் புட்டியை உருவாக்குகிறது.
இரயில்வே பாதுகாப்பு ஆணையம்
ஆணையத்தின் அமைப்பு மற்றும் அதிகார வரம்பு
இந்த ஆணையம் லக்னோவில் உள்ள இரயில்வே பாதுகாப்புக்கான முதன்மை தலைமை பாதுகாப்பு ஆணையரின் (CCRS) தலைமையில் உள்ளது. முதன்மை தலைமை பாதுகாப்பு ஆணையாளர் இரயில்வே பாதுகாப்பு தொடர்பான அனைத்து விஷயங்களிலும், இந்திய அரசின் முதன்மை தொழில்நுட்ப ஆலோசகராகவும் செயல்படுகிறார். இரயில்வே பாதுகாப்புக்கான முதன்மை தலைமை பாதுகாப்பு ஆணையரின் நிர்வாகக் கட்டுப்பாட்டின் கீழ் உள்ள 9 இரயில்வே பாதுகாப்பு ஆணையர்கள் 17 மண்டல இரயில்வேக்களில் பாதுகாப்பை உறுதிப்படுத்துகின்றனர். மேலும் கொல்கத்தா மெட்ரோ, தில்லி மெட்ரோ, சென்னை மெட்ரோ மற்றும் கொங்கண் இருப்புப்பாதை ஆகியவைகளும் இந்த ஆணையத்தின் அதிகார வரம்பிற்குள் வருகின்றன. லக்னோவில் உள்ள ஆணையத்தின் தலைமையகத்தில் முதன்மை இரயில்வே தலைமைப் பாதுகாப்பு ஆணையருக்கு உதவிட 5 துணை ஆணையர்கள் உள்ளனர். மேலும் மும்பை மற்றும் கொல்கத்தாவில் ஒருவர் வீதம் 2 கள துணை ஆணையர்கள் உள்ளனர்.
வெளி இணைப்புகள்
பகுப்பு:இந்திய இரயில்வே பகுப்பு:இந்திய ஆணைக்குழுக்கள் பகுப்பு:இந்திய இரயில்வே அமைச்சகம்
பொண்ணுக்கு தங்க மனசு (தொலைக்காட்சித் தொடர்)
பொண்ணுக்கு தங்க மனசு என்பது ஆகஸ்ட் 20 ஆம் திகதி முதல் விஜய் தொலைக்காட்சியில் திங்கள் முதல் வெள்ளி வரை இரவு 8 மணிக்கு ஒளிபரப்பாகி, 24 ஜூன் 2019 ஆம் ஆண்டு முதல் திங்கள் முதல் சனி வரை பிற்பகல் 1:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இத்தொடர் மலையாள மொழியில் பெரும் வெற்றி பெற்ற ‘ஸ்திரீதனம்’ எனும் தொடரின் மறு ஆக்கம் செய்யப்பட்டுள்ளது.
இந்த தொடர் பணக்கார வீட்டுக்கு மருமகளாகச் செல்லும் நடுத்தர குடுப்பத்தை சேர்ந்த திவ்யாவின் வாழ்க்கை என்ன ஆகிறது என்பதுதான் கதை. ஹாரிசன் இயக்கும் இத்தொடருக்கு மார்ட்டின் ஜோ என்பவர் ஒளிப்பதிவு செய்துள்ளார். இந்த தொடர் 12 திசம்பர் 2020 அன்று 559 அத்தியாயங்களுடன் நிறைவு பெற்றது.
நடிகர்களின் தேர்வு
முதலில் திவ்யா என்ற கதாபாத்திரத்தில் ராதிகா நடித்தார், அத்தியாயம் 107 முதல் அவருக்கு பதிலாக விந்துஜா விக்ரமன் திவ்யாவாக நடித்துள்ளார். அழகு தொடரில் நடித்த நடிகர் அஸ்வின், பிரசாந்தாக நடிக்க, இத்தொடரின் முக்கிய கதாபாத்திரமான சேதுலட்சுமியாக நடிகை சிரிஷா (முன்னர்) சித்ரா ஷெனோ (தற்பொழுது) நடித்துள்ளார்கள்.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:தமிழ்த் தொலைக்காட்சி நாடகங்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:மலையாளதில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
மெரில் ஸ்ட்ரீப்
1971-ம் ஆண்டு நாடகத் துறையில் அறிமுகமான ஸ்ட்ரீப், ஆறு ஆண்டுகளுக்கு பின்னர் 1977-ல் தொலைக்காட்சி நிகழ்ச்சிகள் மற்றும் திரைப்படங்கள் ஆகியவற்றில் நடிக்கத் தொடங்கினார். இவருடைய முதல் திரைப்படம் 1977 இல் இல் வெளியான "ஜூலியா". இதற்குப் பின்னர் இவர் நடித்த 'தி டீர் ஹன்டர்' (The Deer Hunter), 'கிரேமர் எதிர் கிரேமர்'(Kramer vs Kramer) போன்ற திரைப்படங்கள் வணிகரீதியாகவும், விமர்சகர்களிடேயும் மிகுந்த வரவேற்பைப் பெற்றன. முதன் முதலாக 'தி டீர் ஹன்டர்' படத்திற்காக ஆஸ்கார் விருதுக்கு பரிந்துரைக்கப்பட்ட இவர், 'க்ரேமர் வெஸ் க்ரேமர்' படத்துக்கு அவ்விருதைப் பெற்றார். பின்னர், 1982-ல் அவருக்கு 'சோப்பீஸ் சாய்ஸ்' (Sophie's Choice) படத்திற்காக இரண்டாவது ஆஸ்கார் விருது அளிக்கப்பட்டது.2012ஆம் ஆண்டில் த அயர்ன் லேடி என்றத் திரைபடத்திற்காக மூன்றாவது ஆசுகார் விருது பெற்றார்.
பகுப்பு:அமெரிக்கத் திரைப்பட நடிகர்கள் பகுப்பு:1949 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகைகள் பகுப்பு:ஆங்கில அமெரிக்கர்கள் பகுப்பு:சிறந்த நடிகைக்கான அகாதமி விருதினை வென்றவர்கள் பகுப்பு:சிறந்த துணை நடிகைக்கான அகாதமி விருதை வென்றவர்கள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
அன்னபார்
thumb|முன்பக்க தோற்றவடிவம் thumb|பின்பக்க தோற்றவடிவம் ஒரு ரோஸ்மவுண்ட் அன்னபார் (ஆங்: Annubar) (அ) “சராசரி பீட்டோ குழாய்” எனப்படும் முதன்மை உறுப்பானது ஒர் குழாயின் வழியே செல்லும் பாய்மங்களின் (வாயு, நீராவி மற்றும் திரவங்கள்) ஒட்டத்தினை அளவிடப் பயன்படும் ஒற்றைப்புள்ளி பீட்டோ குழாயினைப் போன்ற பல்வேறு புள்ளிகளின் சராசரியை கணக்கீடும் ஒர் பீட்டோ குழாய் ஆகும். ஒற்றைப்புள்ளி பீட்டோ குழாயினை விட பல்வேறு புள்ளிகளின் சராசரியை அளவீடும் அன்னபார் துல்லியமானதாகும்.
பீட்டோகுழாய் என்பது ஒரு குழாயின் வழியே பாயும் திரவத்தின்  நிலையான அழுத்தம் மற்றும் பாய்ம அழுத்தம் இவற்றிற்கிடையேயுள்ள வித்தியாசத்தினை அளவீடுகிறது. இந்த அழுத்தங்களுக்கிடையுள்ள வித்தியாசத்திலிருந்து பெர்னூலி கொள்கை மற்றும் குழாயின் உள்விட்டம் ஆகியவற்றினைப் பயன்படுத்தி ஒட்டத்தின் கன அளவு கணக்கீடப்படுகிறது.
ஒரு “அன்னபார்” மற்றும் பராம்பரிய “பீட்டோ குழாய்” இடையேயள்ள மிகப்பெரிய வித்தியாசம் ஆனது குழாயின் பல்வேறு பகுதிகளிலிருந்து  மாதிரிகளை அன்னபார் எடுக்கிறது. இந்த வழியில் அன்னபார், குழாயின் குறுக்குவெட்டு முழுவதிலிருந்தும் பாயும் மாறுபாடுகளுக்கான அழுத்தங்களின் வித்தியாசத்தின்  கணக்குகளை  எடுத்துக்கொள்கின்றன. பீட்டோ குழாய் ஆனது குழாயின் பாய்மங்களின் திசைவேகத்தின் சராசரி வேகத்திற்கு அருகில் இருக்கும் ஒரு புள்ளியில் இதேபோன்ற அளவீட்டைக் கொடுக்கும்.
அன்னபாரின் டி-வடிவ குறுக்குவெட்டு அமைப்பு ஆனது மற்ற 'சராசரி பீட்டோ குழாயினை' விட அதிக உறுதியாகவும் குறைந்த சிக்னல் இடையூறு உடையதாக உள்ளது.
அன்னபார் என்பது எமர்சன் நிறுவனத்தினரால் பதிவு செய்யப்பட்ட வர்த்தக பெயர் ஆகும்.
ஒரு “அன்னபார் சராசரி பீட்டோ குழாய்” ஆனது நிறுவ குறைந்த செலவே ஆகும், மேலும் இதிலிருந்து ஏற்படும் அழுத்தங்களின் வீழ்ச்சி என்பதும் புறக்கணிக்கத்தக்கது ஆனால் இது அழுக்கான அல்லது ஒட்டும் தன்மை கொண்ட திரவங்களின் ஒட்டத்தினை அளவீட பொருத்தமற்றதாகும். இது பல்வேறு புள்ளிகளின் சராசரி கொண்டு அளவீடுவதால் பெரிய குழாய்களில் பாய்மங்களின் ஓட்டத்தினை துல்லியமாக அளவிட உதவுகிறது.
சான்றுகள்
<references group="" responsive="">
பகுப்பு:அளவிடும் கருவிகள்
தேராவில் ஆறு
தேராவில் ஆறு (Theravil Aru) என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு மத்தியா முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இந்த ஆறு சுண்டிக்குளம் என்னும் கடற்காயலில் கடலுடன் கலக்குகின்றது.
மேற்கோள்கள்
பகுப்பு:வட மாகாண ஆறுகள் பகுப்பு:கிளிநொச்சி மாவட்டம்
மேலக்காரமனூர் ஊராட்சி
மேலக்காரமனூர் ஊராட்சி (Melakaramanur Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1250 ஆகும். இவர்களில் பெண்கள் 635 பேரும் ஆண்கள் 615 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புரோமினின் ஓரிடத்தான்கள்
புரோமின் (Br) தனிமம் 79Br, 81Br ஆகிய இரண்டு நிலையான ஓரிடத்தான்களைக் கொண்டுள்ளது. அத்துடன் 30 தெரிந்த கதிரியக்க ஓரிடத்தான்களையும் கொண்டுள்ளது. இவற்றில் 77Br இன் அரைவாழ்வுக் காலம் 57.036 ஆகும்.
கியாம்பாட்டிஸ்டா விக்கோ
விக்கோவால் உருவாக்கப்பட்ட லத்தீன் பழமொழியான Verum esse ipsum factum ("உண்மை என்பது தானே உருவாக்கப்பட்ட ஒன்று") ஆக்கபூர்வமான அறிவியலின் ஆரம்ப நிகழ்வாகும். வரலாற்றின் தத்துவத்தின் நவீன துறையை இவர் துவக்கி வைத்தார். மேலும் வரலாற்றின் தத்துவம் என்ற சொல் இவரது எழுத்துக்களில் இல்லை என்றாலும், விக்கோ "தத்துவத்தின் வரலாறு தத்துவ ரீதியாக விவரிக்கப்பட்டது" என்று பேசினார். இவர் ஒரு வரலாற்றாசிரியராக இல்லாவிட்டாலும், விக்கோ மீதான சமகால ஆர்வம் பொதுவாக ஒரு தத்துவவாதியும், கருத்துகளின் வரலாற்றாசிரியருமான ஐசாயா பெர்லின், ஒரு இலக்கிய விமர்சகர் எட்வர்டு செயித் , ஒரு வரலாற்று அறிஞர் எய்டன் வைட்  போன்ற வரலாற்றாசிரியர்களால் தூண்டப்பட்டது.
புரோமினின் ஓரிடத்தான்கள்
துணை நூல்கள்
பகுப்பு:புரோமின்
கியாம்பாட்டிஸ்டா விக்கோ
படைப்புகள்
இவை அல்லாமல் பல கட்டுரைகளையும் எழுதியுள்ளார். இவர் படைப்புகளில் புதிய அறிவியல் என்னும் நூல் வரலாற்று கருத்து பொக்கிஷமாக கருதப்படுகிறது.
வெளி இணைப்புகள்
பகுப்பு:இத்தாலிய மெய்யியலாளர்கள் பகுப்பு:அறிவியலின் மெய்யியலாளர்கள் பகுப்பு:சமூக அறிவியலின் மெய்யியல் பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள் பகுப்பு:1668 பிறப்புகள் பகுப்பு:1744 இறப்புகள்
இணையத்தில் தமிழ் வலைப்பூக்கள் (நூல்)
இணையத்தில் தமிழ் வலைப்பூக்கள் எனும் இந்த நூல் சர்வதேசப் புத்தகக் குறியீட்டு எண் ISBN 978-81-909669-5-5 கொண்டு 96 பக்கங்களுடன் வெளியிடப்பட்டுள்ளது.
நூலாசிரியர்
நூலாசிரியர் முனைவர்.துரை மணிகண்டன் தமிழில் முனைவர் பட்டம் பெற்றவர். இவர் திருச்சிராப்பள்ளி, லால்குடி, பாரதிதாசன் பல்கலைக்கழக உறுப்புக் கல்லூரியான டாக்டர் கலைஞர் கலை அறிவியல் கல்லூரியில் தமிழ்த்துறையில் கவுரவ உதவிப் பேராசிரியராகப் பணியாற்றி வருகிறார். இவர் "இணையமும் தமிழும்" எனும் பெயரில் ஏற்கனவே ஒரு நூலை எழுதியிருக்கிறார்.
அணிந்துரை
திருச்சிராப்பள்ளி, பாரதிதாசன் பல்கலைக்கழகத்தில் சிறப்புநிலைப் பேராசிரியராகப் பணியாற்றும் முனைவர் இராதா செல்லப்பன் இந்நூலுக்கு அணிந்துரை வழங்கியிருக்கிறார்.
வாழ்த்துரை
புதுக்கோட்டை மாட்சிமை தங்கிய மன்னர் கல்லூரி (தன்னாட்சி)யின் தமிழ்த்துறை பேருரையாளர் முனைவர்.மு.பழனியப்பன் வாழ்த்துரை வழங்கியிருக்கிறார்.
பொருளடக்கம்
இந்நூலில்
எனும் 10 தலைப்புகளில் தமிழ் வலைப்பூக்கள் குறித்த தகவல்கள் தரப்பட்டுள்ளன.
பரிசு
பகுப்பு:கணினியியல் தமிழ் நூல்கள் பகுப்பு:2010 தமிழ் நூல்கள் பகுப்பு:கௌதம் பதிப்பக நூல்கள்
இட அமைப்பியல்
இட அமைப்பியல் (Topography) என்பது கோள் அறிவியல் சார்ந்த ஒரு துறை. இது, புவியினதும், கோள்கள் மற்றும் கோள்கள், மதிகள், விண்கற்கள் போன்ற கவனிக்கத்தக்க பிற வானியற் பொருட்களினதும் மேற்பரப்பு வடிவங்களையும் பிற அம்சங்களையும் பற்றி ஆய்வு செய்யும் துறையாகும்.
பொதுவாக, இட அமைப்பியல் மேற்பரப்பின் உயர வேறுபாடுகள் தொடர்பான விவரங்கள் மட்டுமன்றி, இயற்கை மற்றும் செயற்கை அம்சங்களுடன், உள்ளூர் வரலாறு பண்பாடு போன்றவற்றையும் கணக்கில் எடுத்துக்கொள்கிறது.
இட அமைப்பியல் சிறப்பாக மேற்பரப்பின் முப்பரிமாணத் தரத்தைக் குறிக்கும், நிலப்பகுதியின் உயர அமைப்புக்களைப் பதிவு செய்வதில் ஈடுபடுவதுடன் குறிப்பான நிலவடிவங்களையும் அடையாளம் காண முயல்கிறது. இதை நிலவுரு அளவியல் (geomorphometry) என்றும் அழைப்பதுண்டு. தற்காலப் பயன்பாட்டில் இச்சொல், மின்னணுவியல் வடிவத்தில் நிலப்பரப்பு உயரம் சார்ந்த தரவுகளைப் பெறுவதைக் குறிக்கிறது. சமவுயரக் கோடுகள், உயரங்காட்டு நிறங்கள் போன்ற நுட்பங்களைப் பயன்படுத்தி நிலவடிவத்தை நிலப்படமாக உருவாக்குவதை இது உள்ளடக்குகிறது.
நோக்கங்கள்
மேற்பரப்பில் உள்ள ஒர் அம்சத்தின், அல்லது மேலும் பொதுவாக ஒரு புள்ளியின் சரியான அமைவிடத்தை குறுக்குக் கோடு, நெடுங்கோடு, உயரம் ஆகியவற்றின் அடிப்படையில் கண்டறிவதே இட அமைப்பியலின் நோக்கம். அம்சங்களைக் கண்டறிந்து பெயரிடுவதுடன், நிலவடிவக் கோலங்களை அடையாளம் காணுவதும் இத்துறையின் ஒரு பகுதியாகும்.
இட அமைப்பியல் ஆய்வு ஒன்று பல நோக்கங்களுக்காக நடத்தப்படக்கூடும். படைத்துறைத் திட்டமிடலும், நிலவியல் ஆராய்ச்சியும் இவ்வாறான ஆய்வுத் திட்டங்களுக்கு முதன்மையான தூண்டுகோல்களாக அமைகின்றன. அதேவேளை, இட அமைப்பியல் தரவுகள் திட்டமிடல், கட்டுமானம், மற்றும் பல்வேறு குடிசார் பொறியியல், பொது வேலைகள் முதலியவற்றுக்கு மிகவும் அவசியமானவை.
நுட்பங்கள்
இட அமைப்பியல் ஆய்வுகளுக்குப் பல அணுகுமுறைகள் உள்ளன. இவற்றுள் எந்த முறையைப் பயன்படுத்துவது என்பது ஆய்வு செய்யவேண்டிய பகுதியின் அளவு, அதை அணுகக்கூடிய தன்மை, ஏற்கெனவே உள்ள ஆய்வுகளின் தரம் என்பவற்றில் தங்கியுள்ளது.
மேற்கோள்கள்
பகுப்பு:புவியியல்
சாலியமங்கலம்
சாலியமங்கலம் (Saliyamangalam) என்பது இந்திய மாநிலமான தமிழ்நாட்டின் தஞ்சாவூர் மாவட்டம் பாபநாசம் வட்டத்தில் இருக்கும் ஒரு ஊர் ஆகும்.
இவ்வூரின் சிறப்பு
தமிழ்நாட்டில் பாகவத மேளா நடைபெறும் இரண்டு இடங்களில் இதுவும் ஒன்று. மற்றொன்று மேலத்தூர்.
மேற்கோள்கள்
பகுப்பு:தஞ்சாவூர் மாவட்டம் பகுப்பு:தஞ்சாவூர் மாவட்டத்திலுள்ள கிராமங்கள்
ஐந்து காட்டுமிராண்டிகள்
ஐந்து காட்டுமிராண்டிகள் என்பவர்கள் ஆன் சீனர் அல்லாத ஐந்து பண்டைய மக்களைக் குறிக்க சீனர்கள் பயன்படுத்திய சொற்கள் ஆகும். இவர்கள் கிழக்கு ஆன் அரசமரபின் காலத்தில் வட சீனாவுக்கு இடம்பெயர்ந்தனர். மேற்கு சின் அரசமரபை ஆட்சியில் இருந்து தூக்கி எறிந்து தங்களது சொந்த இராச்சியங்களை 4-5ஆம் நூற்றண்டுகளில் ஏற்படுத்தினர். இவர்கள் சியோங்னு, சியே, சியான்பே, டி, மற்றும் கியாங் ஆகியோர் ஆவர். இந்த ஐந்து பழங்குடியினக் குழுக்களில் சியோங்னு மற்றும் சியான்பே ஆகியோர் வடக்கு புல்வெளிகளில் இருந்து வந்த நாடோடி மக்கள் ஆவர். சியோங்னு எந்த இனத்தைச் சேர்ந்தவர்கள் எனத் தெரியவில்லை. ஆனால் சியான்பே மங்கோலியர்களாகத் தெரிகின்றனர். சியே மற்றொரு மேய்ச்சல் மக்கள் ஆவர். இவர்கள் சியோங்னுவின் ஒரு பிரிவாக இருந்திருக்கலாம். எனிசேயன் மக்களை சேர்ந்தவர்களாக இருந்திருக்கலாம். டி மற்றும் கியாங் ஆகியோர் மேற்கு சீனாவின் உயர்நிலப்பகுதிகளில் இருந்து வந்திருந்தனர். கியாங் பெரும்பாலும் கால்நடை மேய்ப்பாளர்களாக இருந்தனர். சீன-திபெத்திய (திபெத்திய-பர்மிய) மொழிகளைப் பேசினர். டி மக்கள் விவசாயிகள் ஆவர். இவர்கள் சீன-திபெத்திய அல்லது துருக்கிய மொழியைப் பேசியிருக்கலாம் என கருதப்படுகிறது.
உசாத்துணை
பகுப்பு:மங்கோலிய மக்கள் பகுப்பு:சீன மொழி வார்த்தைகளைக் கொண்ட கட்டுரைகள்
பெருநாழி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்தியாவின் ஐம்பெரும் தாக்குகணைத் திட்டங்கள்
1982 ம் ஆண்டில் இராணுவ ஆயுத ஆய்வு விருத்திக் கூடத்தின் ஆணையராக [Director of Defence Research & Development Organization (DRDO)] டாக்டர் அப்துல் கலாம் பணி புரிந்த போது, 1993 இல் கூட்டமைப்புக் கட்டளை ஏவுகணை விருத்தித் திட்டம் [Integrated Guided Missile Development Program (IGMDP)] செயற்பட அவர் பொறுப்பில் விடப்பட்டது. அத்திட்டமே இந்திய இராணுவத்தின் பேரளவு வெற்றிச் சாதனையாக விரிவு பெற்றது. அதன் மூலம் ஐந்து மாபெரும் ஏவுகணை படைப்புத் திட்டங்கள் இராணுவத் தேவைகளைப் பூர்த்தி செய்யும் வண்ணம் பூரணமாய் நிறைவேறின. அவை யாவும் இரண்டு ஐந்தாண்டுத் திட்டங்களில் முடிவு பெற வேண்டுமென முயற்சிகள் ஆரம்பமாயின. அந்த ஐம்பெரும் தாக்குகணைத் திட்டங்களின் விபரங்கள் கீழே கொடுக்கப்பட்டுள்ளன.
நாக தாக்குகணை
நாக தாக்குகணை – இராணுவப் போர்க்கள டாங்க் வாகனத்தைத் தாக்கும் கட்டளை ஏவுகணை [NAG - An Anti-Tank Guided Missile (ATGM)]. அதன் பாய்ச்சல் நீட்சி தூரம் : 4 கி.மீடர் (2.5 மைல்). டாங்குகளின் எஃகுக் கவசத்தை ஊடுருவிப் பிளக்கும் ஆற்றல் உள்ளது. உலகிலேயே முற்போக்கானத் தாக்குகணை அது.
பிரித்வி தாக்குகணை
பிரித்வி தாக்குகணை – தளப்பீடமிருந்து தளப்பீடம் ஏகும் யுத்தகளச் சூழ்ச்சித் தாக்குகணை [Prithvi -A Tactical Surface-to-Surface Battle Field Missile (TSSM)]. விமானப் படை உதவியின்றி கொந்தளிப்பு உண்டாக்கும் ஏவுச் சாதனம். வேறுபட்ட போர் வெடிகளைத் தாங்கிக் கொண்டு அது பாய்ந்து செல்லும் நீட்சித் தூரம் 250 கி.மீ. [90 மைல்]. 1983 இல் பிரித்வி கணைகளின் விருத்தி வேலைகள் ஆரம்பமாயின. அதன் நீட்சித் தூரம் : 150-300 கி.மீ. (90-180 மைல்). சோவியத் யூனியனின் ராக்கெட் பொறிநுணுக்கத்தைப் பின்பற்றிய தாக்குகணை அது. பிரித்வி-1 நீட்சித் தூரம் 150 கி.மீ. பளுத்தூக்கு: 1000 கி.கிராம். 1994 இல் அதன் விருத்தி வேலைகள் ஆரம்பமாயின. பிரித்வி-2 நீட்சித் தூரம் 250 கி.மீ. பளுத்தூக்கு: 500 கி.கிராம். அதன் சோதனைகள் 1996 இல் ஆரம்பித்து, 2004 இல் விருத்தி வேலைகள் முடிந்தன. பிரித்வி-3 நீட்சித் தூரம் 350 கி.மீ. பளுத்தூக்கு: 1000 கி.கிராம். அதே கணை 500 கி.கிராம் பளுவை 600 கி.மீ. தூரத்துக்குக் கொண்டு போகும். அல்லது, 250 கி.கி. பளுவை 750 கி.மீ. தூரம் தூக்கிச் செல்லும்.
ஆகாஷ் தாக்குகணை
ஆகாஷ் தாக்குகணை – தளப்பீடமிருந்து வானத்தில் தாக்கும் இடைத்தூர ஏவுகணை (Akash – A swift Medium Range Surface-to-Air-Missile). எல்லாவற்றிலும் முற்பாடான மிக்க நவீன முறைத் தாக்குகணை இது. அதன் சிறப்பென்ன வென்றால், அது 2.5 மடங்கு ஒலி மிஞ்சிய [2.5 Mach Number] வேகத்தில் போவது. நீட்சித் தூரம் 25 கி.மீ. [15 மைல்] கொண்ட இந்த தாக்குகணை எண்ணைக் கிணறுகள் பரவிய பெரும் பரப்பளவை எதிரிகள் தாக்கும் போது எதிர்த்தடிக்கப் பயனாகிறது. ஆகாஷ் ஏவுகணையின் சோதனைப் பயிற்சிகள் 1990 இல் துவங்கி, முழு விருத்திப் பணிகள் 1997 இல் முடிந்தன.
திரிசூல் தாக்குகணை
திரிசூல் தாக்குகணை – விரைவில் ஏகித் தளப்பீடமிருந்து வானத்தில் தாக்கும் குறுந்தூர ஏவுகணை [Trishul (Trident) - A Quick Reaction Surface-to-Air Missile (SAM) with a Shorter Range] அவை தளப்படை, விமானப்படை, கப்பற்படை ஆகிய முப்பெரும் இராணுவப் போர்த் துறைகளிலும் பயன்படுகின்றன. தணிவாக அருகில் பறப்பனவற்றைத் தாக்கும் கணைகள் அவை. அவற்றின் பயண நீட்சி தூரம் : 5-9 கி.மீ. (3 முதல் 5 மைல்)
அக்கினி தாக்குகணை
அக்கினி தாக்குகணை – எல்லாவற்றையும் விடப் பேராற்றல் கொண்ட இடைத்தூர ஏவுகணை (Agni – An Intermediate Range Ballistic Missile, The Mightiest). அக்கினித் தாக்கு கணைகளின் நீட்சித் தூரம் : 2500 கி.மீ. [1500 மைல்]. உலகிலே இது போன்ற முற்போக்குத் தாக்குகணையைப் பெற்ற ஐந்தாவது நாடாக (அமெரிக்கா, ரஷ்யா, பிரான்ஸ், சைனா) இந்தியா கருதப்படுகிறது. 1989 இல் முதல் அக்கினி ஏவுகணையின் சோதனைப் பயிற்சி வெற்றிகரமாகச் செய்து முடிக்கப் பட்டது. 2007 ஏப்ரல் 12 ம் தேதி 5000 கி.மீ. (3000 மைல்) பயணம் செய்யும் அக்கினி-3 தன் சோதனைப் பயிற்சியைச் செம்மையாக முடித்து, பாரத வரலாற்றில் ஒரு மைல்கல்லை தொட்டது.
பகுப்பு:இந்திய ஏவுகணைகள்
விஜே போஸ்லே
விஜே போஸ்லே  (Vijay Bhosle, பிறப்பு: அக்டோபர் 1, 1937 ), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 110 முதல்தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1937 பிறப்புகள் பகுப்பு:வாழும் நபர்கள்
சூரியா தாக்குகணை
பகுப்பு: இந்திய ஏவுகணைகள்
மஹேந்திரமங்கலம் ஊராட்சி
மஹேந்திரமங்கலம் ஊராட்சி (Mahendramangalam Gram Panchayat), தமிழ்நாட்டின் தர்மபுரி மாவட்டத்தில் உள்ள காரிமங்கலம் வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6150 ஆகும். இவர்களில் பெண்கள் 2938 பேரும் ஆண்கள் 3212 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருகோணமலை தேர்தல் மாவட்டம்
திருகோணமலை தேர்தல் மாவட்டம் (Trincomalee Electoral District) என்பது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இத்தேர்தல் மாவட்டம் கிழக்கு மாகாணத்தின் திருகோணமலை நிருவாக மாவட்டத்தை மட்டும் உள்ளடக்கிய தேர்தல் நோக்கங்களுக்கான ஒரு அலகாகும். 225 உறுப்பினர்களைக் கொண்ட இலங்கை நாடாளுமன்றத்திற்கு இம்மாவட்டத்தில் இருந்து தற்போது 4 உறுப்பினர்கள் தெரிவு செய்யப்படுகிறார்கள். 2010 ஆம் ஆண்டு இத்தேர்தல் மாவட்டத்தில் 246,890 வாக்காளர்கள் பதிவு செய்யப்பட்டிருந்தனர்.
தேர்தல் தொகுதிகள்
திருகோணமலை தேர்தல் மாவட்டத்தில் அமைந்துள்ள தேர்தல் தொகுதிகள்:
2010 நாடாளுமன்றத் தேர்தல்
2010 ஏப்ரல் 8 ஆம் நாள் இடம்பெற்ற 2010 இலங்கை நாடாளுமன்றத் தேர்தலில் திருகோணமலை மாவட்டத்துக்கான முடிவுகள்:
பின்வருவோர் தேர்ந்தெடுக்கப்பட்டனர்: இரா. சம்பந்தன் (ததேகூ-இதக), 24,488 விருப்புவாக்குகள் (விவா); எம். எஸ். தௌஃபீக் (ஐதேமு-முகா), 23,588 pv; சுசந்த புஞ்சிநிலமே (ஐமசுகூ), 22,820 விவா; எம்.கே.ஏ.எஸ்.குணவர்தன (ஐமசுகூ), 19,734 விவா.
2004 நாடாளுமன்றத் தேர்தல்
2004 ஏப்ரல் 2 இல் நடந்த 13வது நாடாளுமன்றத் தேர்தல் முடிவுகள்:
பின்வருவோர் தேர்ந்தெடுக்கப்பட்டனர்: இரா. சம்பந்தன் (இதக), 47,735 வாக்குகள்; க. துரைரத்தினசிங்கம் (இதக), 34,773; நஜீப் அப்துல் மஜீத் (முகா), 26,948; ஜெயந்தா விஜேசேகர (சுக), 19,983.
நஜீப் அப்துல் மஜீத் 2004 மே 30 சிறீலங்கா முஸ்லிம் காங்கிரசு கட்சியில் இருந்து விலத்தப்பட்டார். அவர பின்னர் ஐக்கிய மக்கள் சுதந்திரக் கூட்டணியில் இணைந்தார்.
மேற்கோள்கள்
பகுப்பு:இலங்கையின் தேர்தல் மாவட்டங்கள் பகுப்பு:திருகோணமலை மாவட்டம்
வயாங் குளிட்
வயாங் குளிட்' (Wayang kulit) என்பது இந்தோனேசியாவில் சாவகம் மற்றும் பாலி கலாச்சாரங்களில் முதலில் காணப்படும் நிழற் பொம்மலாட்டத்தின் பாரம்பரிய வடிவமாகும். ஒரு வயாங் குளிட் செயல்திறனில், தேங்காய் எண்ணெய் விளக்கு (அல்லது மின்சார) ஒளியுடன் கூடிய இறுக்கமான கைத்தறித் திரையில் பொம்மை உருவங்கள் பின்புறமாகக் காட்டப்படுகின்றன. தலாங்கு (நிழல் கலைஞர்) விளக்குக்கும் திரைக்கும் இடையே செதுக்கப்பட்ட தோல் உருவங்களைக் கையாள்வதன் மூலம் நிழல்களுக்கு உயிர் கொடுக்கிறார். வயாங் குளிட்டின் கதைகள் பெரும்பாலும் நன்மை மற்றும் தீமையின் முக்கிய கருப்பொருளுடன் தொடர்புடையவை.
தனித்துவம்
வயாங் குளிட் என்பது இந்தோனேசியாவில் காணப்படும் வயாங் நாடகங்களின் பல்வேறு வடிவங்களில் ஒன்றாகும். மற்றவைகளில் வயாங் பெபர், வயாங் கிளிடிக், வயாங் கோலெக், வயாங் டோபெங் மற்றும் வயாங் வோங் ஆகியவை மிகவும் பிரபலமான ஒன்றான இது சடங்கு, பாடம் மற்றும் பொழுதுபோக்கு ஆகியவற்றின் தனித்துவமான கலவையை வழங்குகிறது.
நவம்பர் 7, 2003 இல், யுனெஸ்கோ வயாங்கை தட்டையான தோல் நிழல் பொம்மை ( வயாங் குளிட் ), தட்டையான மர பொம்மை ( வயாங் கிளிடிக் ) மற்றும் முப்பரிமாண மர பொம்மை ( வயாங் கோலெக் ) ஆகியவற்றை வாய்வழி மற்றும் அருவப் பாரம்பரியத்தின் தலைசிறந்த படைப்பாக நியமித்தது. மனிதநேயம். ஒப்புதலுக்கு ஈடாக, யுனெஸ்கோ பாரம்பரியத்தைப் பாதுகாக்க இந்தோனேசியர்களைக் கோரியது.
வயாங் குளிட் நிகழ்த்தப்படும் மூன்று தீவுகளுக்கு இடையே முக்கியமான வேறுபாடுகள் உள்ளன (உள்ளூர் மத நியதி காரணமாக).
பொம்மலாட்டம்
சாவகத்தில் ( இசுலாம் ஆதிக்கம் செலுத்தும் இடத்தில்), பொம்மலாட்டம் ( ரிங்கிட் என்று பெயரிடப்பட்டது) நீளமானது, நாடகம் இரவு முழுவதும் நீடிக்கும். மேலும் விளக்கு ( பிளென்காங் என்று அழைக்கப்படுகிறது) இப்போதெல்லாம், கிட்டத்தட்ட எப்போதும் மின்சாரமாக இருக்கிறது. கேமலான் என்ற இசைக்கருவியுடன் (பெ)சிண்டன் என்ற தனிப்பாடகிகள் பாடல்களை பாடுகின்றனர்.
பாலியில் ( இந்து சமயம் அதிகமாக உள்ள இடத்தில்), பொம்மலாட்டங்கள் மிகவும் யதார்த்தமாக நடக்கின்றன. நாடகம் சில மணிநேரம் நீடிக்கும். இரவில் விளக்கிற்கு தேங்காய் எண்ணெயை பயன்படுத்துகிறது. இராமாயணக் கதையாக இருந்தால் மட்டுமே முரசு பயன்படுத்தப்படுகிறது. இங்கே சிண்டன் இருப்பதில்லை. தாலாங்கு என்பவர் இருப்பார். பாலினீசிய தாலாங்குகள் பெரும்பாலும் பாதிரியார்களாகவும் உள்ளனர் ( அமாங்கு தாலாங் ). எனவே, அவர்கள் பகல் நேரத்திலும், மத நோக்கங்களுக்காக ( பேயோட்டுதல் ), விளக்கு இல்லாமல் மற்றும் திரை இல்லாமல் ( வயாங் சக்ரல் அல்லது லேமா) நிகழ்த்தலாம்.
வெளி இணைப்புகள்
பகுப்பு:இந்தோனேசியப் பண்பாடு பகுப்பு:நாட்டுப்புறக் கலைகள்
சொக்கலிங்கபுரம்
சொக்கலிங்கபுரம் தூத்துக்குடி மாவட்டம், கோவில்பட்டி வட்டம், குப்பனாபுரம் ஊராட்சியில் அமைந்துள்ள கிராமம். கடம்பூர் - பசுவந்தனை இடையே சொக்கலிங்கபுரம் அமைந்துள்ளது. இப்பகுதியின் பெரிய நகரமான கோவில்பட்டி, இக் கிராமத்திலிருந்து 23 கிலோமீட்டர் தொலைவில் உள்ளது. மருத்துவமனை, காவல்நிலையம், பள்ளிக்கூடம் போன்ற அடிப்படைத் தேவைகளை அருகில் அமைந்துள்ள கடம்பூர் சென்று இக்கிராம மக்கள் பூர்த்தி செய்துகொள்கின்றனர். சுமார் 100 குடும்பங்கள் வாழும் இந்த சிறிய கிராமத்தின் மக்கள்தொகை 400.
பள்ளி
கயத்தார் ஊராட்சி ஒன்றிய ஆரம்ப துவக்கப்பள்ளி (அரசுப்பள்ளி) இங்கு அமைந்துள்ளது. சுமார் 50 மாணாக்கர்கள் இந்த பாடசாலையில் கல்வி கற்கின்றனர்.
மதம்
பெரும்பான்மையான மக்கள் இந்து சமயத்தைச் சேர்ந்தோர். ஒரு சில நாத்திகர்களும், கிருத்துவ மக்களும் வாழ்ந்து வருகின்றனர். கருப்பசாமி கோவில், காளியம்மன் கோவில், பிள்ளையார் கோவில், பெருமாள் கோவில் உட்பட நான்கு கோவில்கள் உள்ளன.
சப்னிம் இஸ்மாயில்
சப்னிம் இஸ்மாயில் (Shabnim Ismail, பிறப்பு: அக்டோபர் 5 1988), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 20 ஒருநாள் பன்னாட்டுத் துடுப்பாட்டப்  போட்டிகளிலும்,  11 இருபது20  துடுப்பாட்டப்  போட்டியிலும் / போட்டிகளிலும்  கலந்து கொண்டுள்ளார். 2007 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2007 -2010 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
வெளியிணைப்புகள்
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1988 பிறப்புகள் பகுப்பு:வாழும் நபர்கள்
அக்பர்நாமா
200px|thumb|அக்பர்நாமாவை [[அக்பர் வசம் அபுல் ஃபசல் அளிக்கிறார்.]] அக்பர்நாமா என்பது பேரரசர் அக்பர் வாழ்க்கையைக் கூறும் நூல் ஆகும். இதை இயற்றியவர் அபுல் ஃபசல் ஆவார். இந்நூல் பாரசீக மொழியில் எழுதப்பட்டுள்ளது. இதில் இரண்டு பெரும் பாகங்கள் உள்ளன. அயினி அக்பரி இதன் மூன்றாம் பாகமாகும். அக்பர்நாமாவில் மொகலாய வம்சத்தைத் தோற்றுவித்த தைமூர் முதல் அக்பர் வரையிலான 300 ஆண்டு வம்சாவளி குறிப்பிடப்பட்டுள்ளது. 1602 ஆம் ஆண்டு வரை இது எழுதப்பட்டிருக்கிறது.
மேற்கோள்கள்
பகுப்பு:முகலாயப் பேரரசு பகுப்பு:வரலாற்று நூல்கள் பகுப்பு:அக்பர்
ஆண்குறி புற்றுநோய்
ஆண்குறி புற்றுநோய் என்பது ஆண்குறியின் திசுக்களில் காணப்படும் ஓர் புற்றுத்திசு வளர்ச்சியாகும். சிசின் மொட்டு அல்லது முன்தோலில் ஏற்படும் செதிள் உயிரணு புற்றுநோய், பத்தில் ஒன்பது முறைக் காணப்படும் மிகவும் பரவலான நோயாகும். ஆண்குறி புற்றுநோய் ஐரோப்பா மற்றும் வட அமெரிக்காவில் மிக அரிதாக, இலக்கத்தில் ஒருவருக்கு,ஏற்படுகிறது.ஐக்கிய அமெரிக்க நாட்டில் ஆண்களிடையே காணப்படும் புற்றுநோய்களில் 0.2% ஆகவும் ஆண்களில் புற்றுநோயால் இறப்பவர்களில் 0.1% ஆகவும் ஆண்குறி புற்றுநோய் உள்ளது. ஆனால் ஆப்பிரிக்கா மற்றும் தென் அமெரிக்காவின் சில பகுதிகளில் ஆண்களின் புற்றுயோயில் 10% வரை இந்நோய் உள்ளது.
அறிகுறிகள்
சிவத்தல், எரிச்சல், ஆண்குறியில் புண் அல்லது வீக்கம். இத்தகைய அறிகுறிகள் உள்ள எவரும் மருத்துவ ஆலோசனை பெறுதல் உடனடித் தேவையாகும்.
நோய்நிலைகள்
பிற புற்றுத்திசு வளர்ச்சிகளைப் போன்றே ஆண்குறி புற்றுநோயும் உடலின் பிற பகுதிகளுக்குப் பரவும். இது பொதுவாக தன்னிடத்தில் துவங்கி உடலின் பிற பகுதிகளுக்குப் பரவும் முதன்மை புற்றுநோய் ஆகும். உடலின் பிறபகுதிகளில் உருவாகி ஆண்குறியைத் தாக்கும் இரண்டாம்நிலை புற்றுநோயல்ல. மருத்துவர்கள் புற்றுநோயின் இடம் மாறலைக் கொண்டு நோய்நிலையை மதிப்பிடுகிறார்கள். நோய்நிலைக்குத் தகுந்தவாறு அவர்களது சிகிச்சை முறையும் முன்னறிதல் முறைகளும் அமைகின்றன. நோய்நிலைகள் பின்வருமாறு வரையறுக்கப்பட்டுள்ளன:
நோய் குணமடைதல் கணிப்பு,நோயாளியின் நோய்நிலைப் பொறுத்து ஒவ்வொருவருக்கும் பெரிதும் வேறுபடும். பொதுவாக, எவ்வளவு விரைவாக ஒருவரது நோய் அறியப்படுகிறதோ அந்தளவு நோயிலிருந்து குணமடையும் வாய்ப்பு பெருகும். அனைத்துநிலை ஆண்குறி புற்றுநோய்க்கும் ஐந்து ஆண்டுகள் உயிர்வாழும் எதிர்பார்ப்பு 50% ஆகும்.
சூழிடர் காரணிகள்
ஆண்குறி புற்றுநோய் வருவதற்கான காரணம் முழுவதுமாக அறியப்படவில்லை. அமெரிக்க புற்றுநோய் சங்கம் பின்வருவனவற்றை சூழிடர் காரணிகளாகக் கூறுகிறது: மனித கழலை தொற்றுயிரி நோய் (HPV) பரவல், புகைத்தல், குறிமெழுகு(smegma), முன்தோல் சுருக்கம்(phimosis), சிரங்கிற்கு புற ஊதா விளக்குகள் மூலமான சிகிச்சை,வயது மற்றும் எய்ட்சு. மற்ற நோய்க்காரணமாக சுகாதாரக்குறைவு கூறப்படுகிறது. முன்தோலில் வரக்கூடிய ஓர் படையும் (en:balanitis xerotica obliterans) சூழிடர் காரணியாக தற்போது அறியப்பட்டுள்ளது.
விருத்த சேதனம்
ஆண் விருத்த சேதனம் இந்தப் புற்றுநோயைத் தடுக்க உதவுவது குறித்து மருத்துவ உரையாடல்கள் தொடர்கின்றன.
விருத்த சேதனம் செய்யாத ஆணின் ஆயுட்கால சூழிடர் குறித்து ஐக்கிய அமெரிக்காவில் நடத்தப்பட்ட ஓர் ஆய்வில் 600க்கு ஒருவருக்கு ஆண்குறி புற்றுநோய் வரக்கூடியதாக அறியப்பட்டுள்ளது. இருப்பினும் இந்த ஆய்வு விமரிசிக்கப்பட்டுள்ளது. பல ஆய்வுகள் இளம்குழந்தையாக இருக்கும்போதே விருத்தசேதனம் செய்யப்படாத ஆண்களின் சூழிடர் கூடுதலாக உள்ளதாகவும் முன்தோல் உள்ளவருக்கு 3.2 மற்றும் 22 கூடுதல் வாய்ப்பு உள்ளதாகவும் முன்தோல் இல்லாதவர்களுக்கு 0.41 என்றும் காட்டுகின்றன. பல மருத்துவ எழுத்தாளர்களும் இதனை ஆதரிக்கின்றனர். மேலும் சில ஆய்வுகள் விருத்தசேதனம் செய்த ஆண்களுக்கு HPV நுண்ணுயிர் பரவல் வாய்ப்புக் குறைந்துள்ளதாகக் கூறுகின்றன. விருத்த சேதனம் ஆண்குறி புற்றுநோயை தடுக்கவில்லை என்று உறுதிசெய்த ஆய்வினை வாலர்சுடைன் செய்தார். அவ்வாய்வில் சப்பான், நார்வே மற்றும் சுவீடன் போன்ற விருத்த சேதனத்தில் ஈடுபடாத நாடுகளில் ஆண்குறி புற்றுநோய்க்கான வாய்ப்பு அமெரிக்க ஐக்கிய நாடு|அமெரிக்காவில் உள்ளதைப் போலவே ஒரு இலக்கத்தில் ஒன்றாக (100,000 இல் 1) இருப்பதை கண்டறிந்துள்ளார்.
மேற்கோள்கள்
பகுப்பு:புற்றுநோய்கள் பகுப்பு:ஆண் இனப்பெருக்கத் தொகுதி நோய்கள்
பதினாறு இராச்சியங்கள்
பதினாறு இராச்சியங்கள் என்பது சீன வரலாற்றில் கி. பி. 304 முதல் கி. பி. 439 வரையான நிலையற்ற காலத்தில் நிறுவப்பட்ட அரசுகளை குறிப்பதாகும். இக்காலத்தில் வட சீனாவின் அரசியல் அமைப்பானது நிலையற்றதாக இருந்தது. தொடர்ச்சியாக சிறிது காலமே நிலைத்திருந்த அரசமரபுகள் நிறுவப்பட்டன. இந்த அரசுகள் பெரும்பாலும் ஐந்து காட்டுமிராண்டிகளால் நிறுவப்பட்டன. இவர்கள் ஆன் சீனர் அல்லாத மக்கள் ஆவர். வட மற்றும் மேற்கு சீனாவிற்கு முந்தைய நூற்றாண்டுகளில் குடிபெயர்ந்தனர். ஆரம்ப 4ஆம் நூற்றாண்டில் மேற்கு சின் அரசமரபு தூக்கியெறிதப்பட்டதில் இவர்கள் பங்கெடுத்தனர்.
"பதினாறு இராச்சியங்கள்" என்ற சொற்கள் முதன் முதலில் 6ஆம் நூற்றாண்டு வரலாற்றாளர் சுயி காங்கால் அவரது புத்தகத்தில் பயன்படுத்தப்பட்டன. அவை ஐந்து லியாங்குகள் (முந்தைய, பிந்தைய, வடக்கு, தெற்கு மற்றும் மேற்கு), நான்கு யான்கள் (முந்தைய, பிந்தைய, வடக்கு மற்றும் தெற்கு), மூன்று சிங்குகள் (முந்தைய, பிந்தைய மற்றும் மேற்கு), இரண்டு சாவோக்கள் (முந்தைய மற்றும் பிந்தைய), செங் ஆன் மற்றும் சியா.
உசாத்துணை
பகுப்பு:சீன அரசமரபுகள் பகுப்பு:சீன மொழி வார்த்தைகளைக் கொண்ட கட்டுரைகள்
தளவராம்பூண்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ராம் நாராயண்
ராம் நாராயண் (राम नारायण) (பிறப்பு 25 திசம்பர் 1927), பண்டிட் ராம் நாராயண் என அறியப்படுபவர், சாரங்கி இசைக்கருவியில் புகழ்பெற்ற இந்துஸ்தானி இசைக்கலைஞராவார். சாரங்கியை பக்கவாத்தியமாக கருதிவந்த இசைப்பிரியர்களிடம் அதற்கான முதன்மை நிலையை நாட்டியதில் இவரது பங்கு சிறப்பானது ஆகும். புகழ்பெற்ற தபலா இசைக்கருவி கலைஞர் பண்டிட் சதுர்லாலின் தமையனாவார்.
அவரது சீரிய இசையைப் பாராட்டுமுகமாக 2005ஆம் ஆண்டு நாட்டின் இரண்டாவது உயரிய குடிமை விருதான பத்ம விபூசண் வழங்கப்பட்டது.
வாழ்க்கை
இராசத்தான் மாநில உதய்பூர் நகரில் இசைக் குடும்பத்தில் பண்டிட் நாதுஜி பியாவத்திற்கு மகனாகப் பிறந்தார்.அவரது தந்தையார் தில்ரூபா இசைக்கருவி வாசிப்பதில் சிறந்து விளங்கினார். தமது ஏழாம் அகவையிலிருந்து உஸ்தாத் மெகபூப் கான்,பண்டிட் உதய்லால்,பண்டிட் மாதவ பிரசாத் மற்றும் உஸ்தாத் அப்துல் வாகீத் கான் ஆகியோரிடம் சாரங்கி இசைக்க பயின்றார்.
பகதூர்கேல் சுரங்கம்
பகதூர்கேல் சுரங்கம் (Bahadurkhel mine) பாக்கித்தானின் கைபர் பக்துன்வா மாகாணத்திலுள்ள கிராமமான பகதூர் கேல் கிராமத்தில் அமைந்துள்ள உப்புச் சுரங்கமாகும். இச்சுரங்கத்தில் இருக்கும் சோடியம் குளோரைடு உப்பின் இருப்பு அளவு 10.5 பில்லியன் டன்களாகும். ஆசியா மற்றும் உலகின் மிகப் பெரிய உப்பு இருப்பு கொண்டுள்ள சுரங்கங்களில் பகதூர்கேல் சுரங்கமும் ஒன்றாகும்.
புற இணைப்புகள்
பகுப்பு:பாக்கித்தானிலுள்ள சுரங்கங்கள் பகுப்பு:பாக்கித்தானின் உப்புச் சுரங்கங்கள்
கடச்சிரா அருள்மிகு திருக்கபாலம் சிவன் கோவில்
கோவில்
இது ஒரு பழமையான இந்து சமயக் கோவிலாகும். இந்த ஆலயம் தட்சிணாமூர்த்தியின் உறைவிடம் ஆகும். சிவபெருமானின் அம்சமாகக் கருதப்படும் தட்சிணாமூர்த்தி அனைத்து வகையான அறிவுக்கும் குரு ஆவார். இக்கோவிலில், ஒன்றுக்கொன்று அருகருகே, இரண்டு கிழக்கு நோக்கிய சன்னதிகள் உள்ளன. கோவிலின் தென்புறமுள்ள சன்னதியில் அருள்மிகு திருக்கபாலேச்வரர் (சிவன்) குடிகொண்டுள்ளார். வடபுறம் உள்ள சன்னதியில் சிவபெருமான் யோகவடிவில் காட்சி தருகிறார்.
வரலாறு
நாட்டுப்புறக் கதைகளின்படி, பரசுராம முனிவர் இச்சிலையை நிறுவியதாகக் கருதப்படுகிறது. கேரளாவில் உள்ள 108 புகழ்பெற்ற சிவன் கோவில்களின் இதுவும் ஒன்று. 108 சிவாலயங்களுள் குறிப்பிடப்படும் மூன்று திருக்கபாலீஸ்வரம் கோவில்களில் இதுவும் ஒன்று. மற்ற இரண்டு சிவன் கோவில்கள் பத்தனம்திட்டா மாவட்டத்தில் உள்ள நிரணம் (நிரணம் திருக்கபாலீஸ்வரம் தட்சிணாமூர்த்தி கோவில்) மற்றும் கோழிக்கோடு மாவட்டத்தில் நாதாபுரம் (நாதபுரம் இரிங்கன்னூர் சிவன் கோவில்) ஆகியனவாகும்.
தி செகண்ட் பெஸ்ட் எசோடிக் மரிகோல்ட் ஹோட்டல்
தி செகண்ட் பெஸ்ட் எசோடிக் மரிகோல்ட் ஹோட்டல் (The Second Best Exotic Marigold Hotel) இது 2015ஆம் ஆண்டில் திரைக்கு வந்த நகைச்சுவைக் காதல் நகைச்சுவை திரைப்படம் ஆகும். இந்த திரைப்படத்தை ஜோன் மட்டன் என்பவர் இயக்க, ஜூடி டென்ச், மேகி ஸ்மித், பில் நை, பெனிலோப் வில்டன், தேவ் படேல் உள்ளிட்ட பலர் நடித்துள்ளார்கள். இந்த திரைப்படம் பெப்ரவரி 27ஆம் திகதி வெளியாகவுள்ளது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2015 ஆங்கிலத் திரைப்படங்கள் பகுப்பு:பிரித்தானிய திரைப்படங்கள் பகுப்பு:அமெரிக்க நகைச்சுவை-நாடகத் திரைப்படங்கள் பகுப்பு:அமெரிக்கத் திரைப்படங்கள்
சிறீதர்
சிறீதர், ஸ்ரீதர், ஸ்ரீதரன், அல்லது சிறீதரன் என்ற பெயர்களில் உள்ள கட்டுரைகள்:
N-பியூட்டைல்பென்சீன்
n-பியூட்டைல்பென்சீன் (n-butylbenzene) என்பது C6H5C4H9 என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். பியூட்டைல் பென்சீனின் இரு மாற்றியங்களில், n-பியூட்டைல்பென்சீனானது பியூட்டைல் தொகுதியின் முதல் கார்பன் அணுவுடன் பினைல் தொகுதி இணைந்துள்ளதாகும். இது இலேசான பிசுக்குத்தன்மையுள்ள, நிறமற்ற திரவமாகும்.
n-பியூட்டைல்பென்சீனின் தொகுப்புமுறை தயாரிப்பானது குளோரோபென்சீன் உடன் பியூட்டைல்மக்னீசியம் புரோமைடு வினைபுரியும் முறையாகும். இந்த வினையானது நிக்கல் டைபாசுபீனை வினையூக்கியாகக் கொண்ட குமாடா இணைப்பு வினையின் முதல் செயல்முறை விளக்கமாகும். இந்த எளிதான மற்றும் செயல்திறன் மிக்க முறையானது மற்ற முறைகளுடன் ஒப்பிடப்பட்டும், வேறுபடுத்தப்பட்டும் பார்க்கப்பட்டது.